text: [{"text_idx": "#000001", "text": "ES forkvinnan til Danmarkar at umr\u00f8\u00f0a gr\u00f8na orkuskifti\u00f0"}, {"text_idx": "#000002", "text": "Hon fer at hava fund vi\u00f0 danska fors\u00e6tisra\u0301\u00f0harran um somu ti\u0301\u00f0 hon fer at navngeva fyrsta metanolskipi\u00f0 hja\u0301 M\u00e6rsk"}, {"text_idx": "#000003", "text": "Ursula von der Leyen, forkvinna i\u0301 ES tinginum vitjar i\u0301 Danmark, har hon m.a. fer at kunna um, at ES fer at stu\u00f0la gr\u00f8num orkuloysnum"}, {"text_idx": "#000004", "text": "Vitjanin i\u0301 dag er partur av royndunum hja\u0301 ES eins og Danmark at taka ny\u0301ggj stig i\u0301 gr\u00f8na orkuskiftinum skrivar EnergyWatch. Ursula von der Leyen skal undir vitjanini navngeva fyrsta metanolrikna skipi\u00f0 hja\u0301 M\u00e6rsk, sum ju\u0301st er komi\u00f0 lei\u00f0ina fram u\u0301r Su\u00f0urkorea. Metanoli\u00f0 er gj\u00f8rt u\u0301r so\u0301lorku. Hetta ver\u00f0ur kl. 9 f\u00f8royska ti\u0301\u00f0."}, {"text_idx": "#000005", "text": "I\u0301 sama vi\u00f0fangi fer hon at hava fund vi\u00f0 Mette Fredriksen, fors\u00e6tisra\u0301\u00f0harra um orku og ve\u00f0urlagsma\u0301l."}, {"text_idx": "#000006", "text": "I\u0301 r\u00f8\u00f0u si\u0301ni i\u0301 ES tinginum i\u0301 gja\u0301r umr\u00f8ddi ES forkvinnan vitjanina i\u0301 Danmark og seg\u00f0i, at hetta gr\u00f8na skifti\u00f0 er svari\u00f0 uppa\u0301 ve\u00f0urlagsbroytingarnar. Skipi\u00f0 er ta\u00f0 fyrsta av 25 metanolskipum, sum M\u00e6rsk hevur bi\u0301lagt a\u0301 skipasmi\u00f0ju i\u0301 Su\u00f0urkorea."}, {"text_idx": "#000007", "text": "Undir vitjanini i\u0301 Danmark skal Ursula von der Leyen eisini vitja Dansk Industri umframt nakrar danskar fyrit\u00f8kur, sum arbei\u00f0a vi\u00f0 gr\u00f8num orkuloysnum. Ta\u00f0 var hon, sum leg\u00f0i grundarlagi\u00f0 til European Green Deal i\u0301 2019, sum setir karmarnar og bjo\u0301\u00f0ar inn til at gera i\u0301l\u00f8gur i\u0301 ein gr\u00f8nari heim."}, {"text_idx": "#000008", "text": "ES tingforkvinnan sigur samb\u00e6rt EnergyWatch, at ES fer at stu\u00f0la vinnuni og i\u0301dna\u00f0inum i\u0301 at skifta til gr\u00f8na orku og fer ES nevndin i\u0301 n\u00e6stum at skipa fyri fundum um gr\u00f8na orkuskifti\u00f0 i\u0301 ymsum vinnugreinum."}, {"text_idx": "#000009", "text": "Hon ger vart vi\u00f0, at eitt av ma\u0301lunum er at avgrei\u00f0a go\u0301\u00f0kenningar til vindorku skjo\u0301tari eins og u\u0301tbjo\u0301\u00f0ingarskipanir i\u0301 \u00f8llum ES skulu gerast smidligari og betri."}, {"text_idx": "#000010", "text": "T\u00f8rvurin a\u0301 at fa\u0301a betri og smidligari skipanir at leggja botn til gr\u00f8na orkuskifti\u00f0 er onganti\u0301\u00f0 so sto\u0301rur sum nu\u0301, nu\u0301 ta\u00f0 t.d. i\u0301 Bretlandi hevur vi\u0301st seg at vera li\u0301til og eingin a\u0301hugi fyri vindorkuu\u0301tbjo\u0301\u00f0ingum, naka\u00f0, sum kann raka alla vindorkuvinnuna og her ikki minst veitarar."}, {"text_idx": "#000011", "text": "Enn ein avbjo\u0301\u00f0ing er stu\u00f0ulin, sum eitt nu\u0301 USA og Kina lata til gr\u00f8nar orkuu\u0301tbyggingar, naka\u00f0, sum hevur fingi\u00f0 fyrit\u00f8kur i\u0301 Evropa at flyta si\u0301nar framlei\u00f0slur til USA og KIna. Besti ma\u0301ti at for\u00f0a fyri hesum skilst er at fa\u0301a stjo\u0301rnir i\u0301 ES londum eins og ES at stu\u00f0la gr\u00f8na orkuskiftinum beinlei\u00f0is."}, {"text_idx": "#000012", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000014", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000017", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000019", "text": "Russland sendir oljutangaskip nor\u00f0ur um Sibiria"}, {"text_idx": "#000020", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}]